Ons wil jou graag laat tuiskom in die Durbanville Gemeente familie en jou help om te verstaan hoe alles werk en waar jy kan inskakel. Hiervoor kan jy gerus hierdie webwerf gebruik. Jy kan ook enige van die leraars kontak of 'n afspraak maak by die Kerkkantoor, sodat ons jou beter kan leer ken en jou kan help so ver ons kan.
Verder nooi ons jou vriendelik uit na ons eredienste op Sondae. Ons drink altyd tee by die Gemeentesentrum na die onderskeie eredienste. Julle sal oplet dat daar altyd 'n inligtingstoonbank is waar julle om hulp kan aanklop. Verder sal daar altyd mense rondbeweeg wat jou graag sal wil ontmoet om jou te help om by die gemeente in te skakel, jou in die regte rigting te stuur vir dinge soos die kinders en jeug of om enige vrae te beantwoord wat jy dalk mag hê. Welkom!